rejauldu/bengali-wikipedia huggingface dataset:
ফলস টিবেটিয়ান কিউপিড(বৈজ্ঞানিক নাম:Tongeia pseudozuthus(Huang, 2001) এক প্রজাতির ছোট আকারের প্রজাপতি। এরা 'লাইসিনিডি' গোত্রের এবং 'পলিয়োম্যাটিনি' উপগোত্রের সদস্য।Karimbumkara, S.N., R. Goswami & P. Roy(2016). A report of False Tibetan Cupid Tongeia pseudozuthus Huang, 2001 (Lepidoptera: Lycaenidae) from the Upper Dibang Valley, Arunachal Pradesh - An addition to the Indian butterfly fauna. Journal of Threatened Taxa 8(6): 8927–8929; http://dx.doi.org/10.11609/jott.2279.8.6.8927-8929.ভারতএ এই প্রজাতির অধীনে কোন উপ-প্রজাতি তালিকাভুক্ত নেই।  বিস্তার  এই প্রজাতি ভারত এর  উত্তর-পূর্ব ভারত এবং মায়ানমার এর বিভিন্ন অঞ্চলে দেখা যায়।Jeratthitikul, E., Yago, M., Shizuya, H., Yokoyama, J., & Hikida, T. (2011). Life history and morphology of the black cupid butterfly, Tongeia kala (De Nicéville)(Lycaenidae), from Myanmar. The Journal of the Lepidopterists' Society, 65(3), 167-174.  তথ্যসূত্র     বহিঃসংযোগ   বিষয়শ্রেণী:ভারতের প্রজাপতি
সিন্ধু চড়ুই (ইংরেজি : সিন্দ স্প্যারো), দ্বিপদ নাম প্যাসার পাইরোনোটাস, একটি প্যাসারিন পাখি, চড়ুই পরিবার প্যাসারিডির সদস্য। এদেরকে দক্ষিণ এশিয়ার সিন্ধু উপত্যকা সংলগ্ন অঞ্চলে দেখতে পাওয়া যায়। এরা জঙ্গল,  সিন্ধু জঙ্গল নামেও পরিচিত। এরা ক্ষুদ্রাকৃতির চড়ুই।  শ্রেণীবিন্যাস  এদের গণ নাম pyrrhonotus এসেছে গ্রীক purrhos (অগ্নি শিখার রঙ) এবং nōtos (পেছনে) থেকে। স্টুয়ার্ট বেকার এদের ইংরেজি নাম প্রস্তাব করেন রুফস ব্যাকড স্প্যারো, কিন্তু অন্যান্য চড়ুই প্রজাতির সংগে বিভ্রাট ঘটতে পারে বিধায় টিচেহার্স্ট সিন্দ জংল স্প্যারো নাম প্রস্তাব করলে সেটা গৃহীত হয়। সিন্দ শব্দটি এসেছে সিন্ধু থেকে, বর্তমানে পাকিস্তানের প্রদেশ।  বর্ণনা সিন্ধু চড়ুইয়ের সাথে হাউজ স্প্যারোর খুবই মিল আছে। কিন্তু এরা আকারে কিছুটা ছোট। সিন্ধু চড়াই ১৩ সেমি লম্বা।  এদের ডানার বিস্তৃতি ৬.২-৭.০ সেমি এবং লেজের দৈর্ঘ্য ৪.৭-৫.৭ সেমি।  আবাস্থল সিন্ধু চড়াই একটি নির্দিষ্ট সীমানার মধ্যেই বাস করে। প্রাথমিক ভাবে এরা পাকিস্তানের সিন্ধু উপত্যকায় এবং পাঞ্জাব অঞ্চলের সিন্ধু নদের অববাহিকার নিম্নাঞ্চলে এরা বাস করে। এদের বিস্তৃতি সিন্ধু ডেল্টা উত্তর থেকে নওশেরার নিকটবর্তী কাবুল নদী এবং নুরপুর নুনের নিকটবর্তী ঝিলম পর্যন্ত। পূর্ব দিকে এদের বিস্তৃতি ভারতের দিল্লী পর্যন্ত। পাকিস্তানের পশ্চিমের প্রদেশ বেলুচিস্তানেও এদের দেখতে পাওয়া যায়।  তথ্যসূত্র  বহিঃসংযোগ   Sind sparrow at the Internet Bird Collection Bird Specialties of Pakistan: Sind sparrow  at the Birdwatchers Club of Pakistan Sind sparrow  at delhibird.net  বিষয়শ্রেণী:চড়ুইপাখি বিষয়শ্রেণী:পাকিস্তানের পাখি বিষয়শ্রেণী:উত্তর ভারতের পাখি বিষয়শ্রেণী:১৮৪৪-এ বর্ণিত পাখি বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
প্রস্তুতি পরাশর (; ) হচ্ছেন একজন ভারতীয় অসমীয়া চলচ্চিত্র অভিনেত্রী।http://www.assamtribune.com/scripts/detailsnew.asp?id=dec2211/city07 ২০০১-০২ সালে তিনি গুন গুন গানে গানে চলচ্চিত্রের জন্য রাজ্যের চলচ্চিত্র পুরস্কার ও ২০০৪ সালে শ্রেষ্ঠ অভিনেত্রীর জন্য পুরস্কার লাভ করেন। ২০০৮-০৯ সালে তিনি মুনলাইট পুরস্কারে শ্রেষ্ঠ অভিনেত্রী হিসাবে বিবেচিত হন।   প্রাথমিক জীবন  প্রস্তুতি পরাশর যোরহাট জেলার মালৌ আলিতে জন্মগ্রহণ করেন। তার পিতার নাম বিজয় চন্দ্র শর্মা। তিনি যোরহাট বাল্য ভবন থেকে তার প্রাথমিক শিক্ষা সম্পন্ন করেন। পরে, তিনি যোরহাট জগন্নাথ বড়ুয়া মহাবিদ্যালয় থেকে স্নাতক ডিগ্রী লাভ করেন।   কর্মজীবন  প্রস্তুতি পাঁচ বছর বয়সে বর্নালী নামক ধারাবাহিক নাটকের মাধ্যমে অভিনয় জগতে প্রবেশ করেন। তার অভিনীত প্রথম আসামীজ চলচ্চিত্র হচ্ছে বনী দাস পরিচালিত মহারথী, যা ১৯৯৯ সালে মুক্তি পায়।  তিনি ত্রিশটিরও উপরে নাটকে অভিনয় করেছেন। এছাড়াও তিনি ভ্রাম্যমাণ থিয়েটারের একজন প্রসিদ্ধ অভিনেত্রী।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:যোরহাট জেলার ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় মঞ্চ অভিনেত্রী বিষয়শ্রেণী:আসামের অভিনেত্রী
ক্রিস্টোস (৭ নভেম্বর,১৯৪৬ সালে জন্ম। জন্মনাম ক্রিস্টিনা স্মিথ) একজন লেখিকা এবং সামাজিক কর্মী যিনি আদিবাসী আমেরিকানদের নাগরিক অধিকার, সামাজিক ন্যায়বিচার এবং নারীবাদ সংক্রান্ত বিষয়ের উপর বিভিন্ন বই এবং কবিতা রচনা ও প্রকাশ করেছেন। ক্রিস্টোস একজন প্রভাষক, লিখন শিক্ষিকা এবং সূক্ষ্ম-শিল্পী।   জীবন এবং কর্মজীবন  ২০১১ সাল থেকে ক্রিস্টোস ওয়াশিংটনের ওশান শোরস অঞ্চলে বসবাস করছেন। তিনি সান ফ্রান্সিসকো, ক্যালিফোর্নিয়ায় জন্মগ্রহণ করেছিলেন। জন্মকালে তার নাম ছিল ক্রিস্টিনা স্মিথ। তিনি একজন শহুরে নাগরিক হিসাবে নিজের আত্ম-পরিচয় দিতেন। প্রথামূলক প্রাতিষ্ঠানিক শিক্ষা না থাকলেও ক্রিস্টোস ছিলেন স্ব-শিক্ষিত। তাকে তার বাবা লিখতে ও পড়তে শিখিয়েছিলেন। নয় বছর বয়সে তিনি কবিতা লিখতে শুরু করেন। ক্রিস্টোস পরবর্তীকালে তার মর্মস্পর্শী এবং অস্বাভাবিক শৈশব সম্পর্কে লিখেছেন যেখানে তার একজন আত্মীয়ের দ্বারা নির্যাতিত হওয়ার কথাও উল্লেখ করা আছে। তার মাতা ছিলেন লিথুয়ানিয়ান এবং আলসেটিয়ান বংশোদ্ভূত একজন আপত্তিজনক এবং একজন হতাশাগ্রস্ত শ্বেতাঙ্গ মহিলা। সতেরো বছর বয়সে, ক্রিস্টোসকে একটি মানসিক প্রতিষ্ঠানে রাখা হয়েছিল। তিনি একসময় মাদকাসক্তি, মদ্যপান এবং পতিতাবৃত্তির কবলে পরে যান।  একজন স্ব-প্রতিষ্ঠিত রাজনৈতিক কবি হিসাবে ক্রিস্টোস ইউরোপীয় আমেরিকান সাংস্কৃতিক আধিপত্য থেকে উদ্ভূত পারিবারিক ক্ষোভ দ্বারা অনুপ্রাণিত হয়েছিলেন। অড্রে লর্ড, জয় হারজো, এলিজাবেথ উডি এবং লিলিয়ান পিট ইত্যাদি কবি ও সাহিত্যকারদের লেখনি তাকে আরো ইতিবাচকভাবে প্রভাবিত করেছিল। ১৯৮০ এবং ১৯৯০ এর দশক জুড়ে তিনি অসংখ্য কবিতা এবং গদ্যের একটি সিরিজ তৈরি করেছিলেন।  ক্রিস্টোস তার কাজের জন্য অনেক পুরস্কার এবং সম্মান লাভ করেছেন, যাদের মধ্যে রয়েছে আর্টস অনুদানের জন্য একটি ন্যাশনাল এনডাউমেন্ট, দ্য হিউম্যান রাইটস ফ্রিডম অফ এক্সপ্রেশন অ্যাওয়ার্ড, অ্যাস্ট্রিয়া লেসবিয়ান ফাউন্ডেশন ফর জাস্টিস থেকে সাফো অ্যাওয়ার্ড অফ ডিস্টিনশন, বারবারা ডেমিং গ্রান্ট এবং অড্রে লর্ড আন্তর্জাতিক কবিতা প্রতিযোগিতার পুরস্কার।   গ্রন্থপঞ্জি  তার রচিত গ্রন্থের তালিকা নিম্নে দেওয়া হল,   দিস ব্রিজ কলড মাই ব্যাক (সংকলন) কিচেন টেবিল: উইমেন অফ কালার প্রেস, ১৯৮১; অবদানকারী  নট ভ্যানিশিং, ভ্যানকুভার: প্রেস গ্যাং পাবলিশার্স, ১৯৮৮,  ড্রিম অন, ভ্যাঙ্কুভার: প্রেস গ্যাং পাবলিশার্স, ১৯৯১  ইন হার আই অ্যাম, ভ্যাঙ্কুভার: প্রেস গ্যাং পাবলিশার্স, ১৯৯৩  ফুগিটিভ কালার, ক্লিভল্যান্ড: ক্লিভল্যান্ড স্টেট ইউনিভার্সিটি কবিতা কেন্দ্র, ১৯৯৫,  ফায়ার পাওয়ার, ভ্যাঙ্কুভার: প্রেস গ্যাং পাবলিশার্স, ১৯৯৫,  আমার পছন্দের লোকদের কিছু কবিতা (৫ জন কবির সংকলন; স্যান্ড্রা অ্যাল্যান্ড, সম্পাদক) টরন্টো: স্যান্ড্রাসলিটলবুকশপ, ২০০৭, ; অবদানকারী  সেরা লেসবিয়ান ইরোটিকা ১৯৯৯, ক্লিস প্রেস, ১৯৯৯, ; সহ-সম্পাদক   তথ্যসূত্র   বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২০শ শতাব্দীর মার্কিন কবি বিষয়শ্রেণী:মার্কিন নারী কবি বিষয়শ্রেণী:সান ফ্রান্সিস্কোর লেখক বিষয়শ্রেণী:মার্কিন পতিতা বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
আদিল হুসেইন (; ৫ অক্টোবর ১৯৬৩) একজন ভারতীয় মঞ্চ, দূরদর্শন ও চলচ্চিত্র অভিনেতা। তিনি প্রধানত হিন্দি চলচ্চিত্রে অভিনয় করেন। তিনি দ্য রিলাকটেন্ট ফান্ডামেন্টেলিস্ট (২০১২) ও লাইফ অব পাই (২০১২)-এর মত আন্তর্জাতিক পর্যায়ের চলচ্চিত্রে অভিনয় করেছেন।।   জন্ম ও পরিবার  আসামের গোয়ালপাড়া জেলায় আদিল হুসেইন জন্মগ্রহণ করেন ও সেখানেই তার শৈশব অতিবাহিত হয়। তার পিতা পেশায় ছিলেন শিক্ষক। পিতা-মাতার ৭ সন্তানের মধ্যে আদিল ছিলেন কনিষ্ঠ।।   শিক্ষা  বাল্যকাল থেকেই বিদ্যালয়ে অনুষ্ঠিত নাটকে অভিনয় করতেন আদিল হুসেইন।। তিনি ১৮ বৎসর ঘড় ছেড়ে দর্শন শিক্ষার জন্য গুয়াহাটির বি.বড়ুয়া কলেজে নামভর্তী করেন। মহাবিদ্যালয়ে অধ্যয়নরত অবস্থায় তিনি ব্যাঙ্গাত্মক চলচ্চিত্রে অভিনয় করেন। তিনি কিছুকাল অসমের ভ্রাম্যমাণ থিয়েটারে অভিনয় করেছিলেন। তিনি প্রায় ৬ বছর অসমে তার অভিনয় জীবন অতিবাহিত করেন। ১৯৯০ সাল থেকে ১৯৯৩ সাল পর্যন্ত তিনি নয়া দিল্লিতে অবস্থিত রাষ্ট্রীয় নাট্য বিদ্যালয় থেকে অভিনয় শিক্ষা লাভ করেন। এরপর তিনি চার্লস ওয়ালেস ইন্ডিয়া ট্রাস্ট থেকে বৃত্তি নিয়ে লন্ডনের ড্রামা স্টুডিও থেকে অভিনয়ে উচ্চশিক্ষা লাভ করতে সক্ষম হন।   কর্মজীবন  ১৯৯৪ সালে আদিল হুসেইন অসমে ফিরে এসে ভ্রাম্যমাণ থিয়েটার হেঙুল থিয়েটারে যোগদান করেন ও ৩ বছর থিয়েটারে অভিনয় করে দিল্লী চলে যান। তিনি পণ্ডিচেরীর অরবিন্দ্র আশ্রমে সৌপান বসু ও দিলীপ শঙ্কর থেকে অভিনয় শিক্ষা লাভ করেন। অভিনেতা হিসেবে তিনি ১৯৯৯ সালে ওথেলো: এ প্লে ইন ব্ল্যাক অ্যান্ড হোয়াইট নাটকের জন্য এডিনবার্গ ফ্রিঞ্জ পুরস্কার লাভ করেন। এরপর তিনি রয়স্টেন এবেল পরিচালিত গুডবাই ডেসডিমোনা নাটকে অভিনয়ের জন্যও প্রশংসিত হন। হাম্পির সোসাইটি ফোর আর্টিস্ট অ্যান্ড পারফর্মারের ২০০৪ সাল থেকে ২০০৭ সাল পর্যন্ত প্রশিক্ষক হওয়া ছাড়াও হেগ শহরের রয়েল কনজারভেটরি অব পারফর্মিং আর্ট ও রাষ্ট্রীয় নাট্য বিদ্যালয়ের একজন অনিয়মিত প্রশিক্ষক রূপে কার্যনির্বাহ করেন।   ব্যক্তিগত জীবন  আদিল হুসেইন বিবাহিত পুরুষ। তার একটি পুত্র সন্তান রয়েছে। তিনি বর্তমান দিল্লীর বাসিন্দা।   তথ্যসূত্র    বহিঃসংযোগ     বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:অসমীয়া অভিনেতা বিষয়শ্রেণী:অসমীয়া ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:রাষ্ট্রীয় নাট্য বিদ্যালয়ের প্রাক্তন শিক্ষার্থী বিষয়শ্রেণী:ইরাকি বংশোদ্ভূত ভারতীয় ব্যক্তি বিষয়শ্রেণী:ইংরেজ বংশোদ্ভূত ভারতীয় ব্যক্তি বিষয়শ্রেণী:গোয়ালপাড়া জেলার ব্যক্তি
অ্যাডভান্সড মাইক্রো ডিভাইসেস (এএমডি) ক্যালিফোর্নিয়ার সান্টা ক্লারায় অবস্থিত একটি আমেরিকান বহুজাতিক সেমিকন্ডাক্টর কোম্পানি যারা কম্পিউটার প্রসেসর এবং এর সাথে জড়িত অন্যান্য প্রযুক্তি ব্যবসা এবং ভোক্তা বাজারের জন্য তৈরি করে থাকে। এএমডি এর প্রধান পণ্যগুলির মধ্যে রয়েছে মাইক্রোপ্রসেসর, মাদারবোর্ড চিপসেটস, এমবেডেড প্রসেসর এবং সার্ভার, ওয়ার্কস্টেশন, ব্যক্তিগত কম্পিউটারের জন্য গ্রাফিক্স প্রসেসর এবংএমবেডেড সিস্টেম অ্যাপ্লিকেশন।   তথ্যসূত্র    বহিঃসংযোগ   এএমডি-র দাপ্তরিক ওয়েবসাইট  বিষয়শ্রেণী:সেমিকন্ডাক্টর কোম্পানি বিষয়শ্রেণী:মার্কিন মার্কা বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:ন্যাসড্যাক-১০০ সূচকের কোম্পানিসমূহ বিষয়শ্রেণী:মার্কিন যুক্তরাষ্ট্রের কম্পিউটার কোম্পানি বিষয়শ্রেণী:গ্রাফিক্স হার্ডওয়্যার কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রস্তুতকারক কোম্পানি বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
__NOTOC__ ১৭০৭ গ্রেগরীয় বর্ষপঞ্জির একটি সাধারণ বছর।   ঘটনাবলী    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    বাহাদুর শাহ প্রথম মোগল সাম্রাজ্যের সিংহাসনে আরোহণ করেন।   জন্ম    জানুয়ারি-মার্চ    এপ্রিল-জুন    এপ্রিল ১৫ - লিওনার্ট অয়লার, সুইস গণিতবিদ এবং পদার্থবিজ্ঞানী।   জুলাই-সেপ্টেম্বর    সেপ্টেম্বর ৭ - জর্জ-লুই ল্যক্লের, কোঁত দ্য বুফোঁ একজন ফরাসি প্রকৃতিবিদ, গণিতজ্ঞ, জীববিজ্ঞানী, বিশ্বতত্ত্ববিদ এবং লেখক।   অক্টোবর-ডিসেম্বর    মৃত্যু    জানুয়ারি-মার্চ    মার্চ ৩ - আওরঙ্গজেব, মোগল সম্রাট।   এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:১৭০৭
এল মেহরাস মসজিদ () তিউনিসিয়ার মদিনার পূর্বে অবস্থিত একটি ছোট মসজিদ।   স্থানীয়করণ  এটি ১ জেমা আল-জায়তুনা স্ট্রিটে অবস্থিত, যার মূল নাম ছিল চার্চ স্ট্রিট।    ইতিহাস  ঐতিহাসিক মোহাম্মদ বেলকোডজার মতে মসজিদটি খোরাসানি যুগে নির্মিত হয়েছিল। সে সময় স্থানীয় রাজতন্ত্র চালু ছিল এবং খোরাসানিরা ১০৫৯ থেকে ১১৫৮ সালের মধ্যে তিউনিস শাসন করেছিল। দেশ স্বাধীন হওয়ার পর এটি পুনরুদ্ধার করা হয়েছিল। মসজিদের প্রবেশপথে পাথরের উপর কিছু কুফি উক্তি খোদাই করা আছে যা ঐতিহাসিকদের নির্মাণকাল সম্পর্কে ধারণা পেতে সাহায্য করেছে। Martijn Theodoor Houtsma, E.J. Brill's First Encyclopaedia of Islam, 1913-1936, Leyde, Brill, 1987 (, lire en ligne [archive]), p. 967 আবু এল-আবাস আহমদ এল-কারৌই () ছিলেন এই মসজিদের ইমামদের একজন যিনি আল-জায়তুনা বিশ্ববিদ্যালয়ে পড়াশোনা করেছিলেন এবং ১৮৫৫ সালে মারা যান।   তথ্যসূত্র   বিষয়শ্রেণী:১১শ শতাব্দীর মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল।  Ashiq Shawon (আলাপ) ১২:৪৩, ৭ অক্টোবর ২০১৮ (ইউটিসি) মঈদুল হাসান  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () নিবন্ধটি কীভাবে উইকিপিডিয়ার জীবনী নিবন্ধের উল্লেখযোগ্যতা পুরণ করে তার ব্যাখ্যা প্রয়োজন। নিবন্ধে মাণদণ্ড অনুযায়ী উল্লেখযোগ্যতার কোনো নজির নেই। মুক্তিযুদ্ধ বিষয়ক লেখালিখির সাথে জড়িত হলেও তার অবদান স্বীকৃত নয়। ~মহীন (আলাপ) ০৫:৪৭, ২৯ সেপ্টেম্বর ২০১৮ (ইউটিসি)  অতি সম্প্রতিই নিবন্ধটি নিয়ে অপসারণ প্রস্তাবনায় আলোচনা হয়েছে। তাঁর লেখা গ্রন্থ মুক্তিযুদ্ধবিষয়ক বেশ গুরুত্বপূর্ণ নিবন্ধ। তিনি তার কর্মক্ষেত্রে উল্লেখযোগ্য অবদান রেখেছেন, তাই উল্লেখযোগ্যতা প্রতিষ্ঠিত। - অংকন  (আলাপ) ০৭:১২, ২৯ সেপ্টেম্বর ২০১৮ (ইউটিসি)  মঈদুল হাসান মোটেও গুরুত্বপূর্ণ ব্যক্তি নন, হলে হতে পারেন তবে তা উইকিপিডিয়ার ক্ষেত্রে নয়, পাতাটি মুছে ফেলাটা দেশ বা সমাজের জন্য কোনো কলঙ্ক বয়ে আনবেনা। Fayaz Rahman (আলাপ) ০৭:৫৫, ২৯ সেপ্টেম্বর ২০১৮ (ইউটিসি)   এই মাসেই উক্ত নিবন্ধ নিয়ে অপসারণ প্রস্তাবনায় আলোচনা হয়েছে এবং নিবন্ধটি রেখে দেয়ার সিদ্ধান্ত হয়েছে। তবুও দ্বিতীয়বার আবার আলোচনা করার কি প্রয়োজন বুঝলাম না। প্রথমবারের আলোচনা পড়ে দেখার অনুরোধ করবো সবাইকে। দ্রুত অপসারণ প্রস্তাবনা তুলে নেওয়ার অনুরোধ করছি। — সাফি ০৯:৪৩, ৩০ সেপ্টেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
চাচুরা-বিনাগঞ্জ () ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে চাচুরা-বিনাগঞ্জ শহরের জনসংখ্যা হল ১৭,৩০৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে চাচুরা-বিনাগঞ্জ এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
জঁ এফালা কোমগেপ (; ১১ আগস্ট ১৯৯২; জঁ এফালা নামে সুপরিচিত) হলেন একজন ক্যামেরুনীয় পেশাদার ফুটবল খেলোয়াড়। তিনি বর্তমানে নাইজেরীয় ক্লাব আকওয়া ইউনাইটেড এবং ক্যামেরুন জাতীয় দলের হয়ে গোলরক্ষক হিসেবে খেলেন।  ২০১০–১১ মৌসুমে, ক্যামেরুনীয় ফুটবল ক্লাব ফোভু ক্লাব বাহামের যুব পর্যায়ের হয়ে খেলার মাধ্যমে এফালা ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১২–১৩ মৌসুমে, ক্যামেরুনীয় ক্লাব কোতোঁ স্পোর্টের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কোতোঁ স্পোর্টের হয়ে ৩ মৌসুমে ৯৬ ম্যাচে অংশগ্রহণ করার পর ২০১৪–১৫ মৌসুমে তিনি লুমে যোগদান করেছেন। লুমে দুই মৌসুম অতিবাহিত করার পর কানোন ইয়াউন্দের সাথে চুক্তি স্বাক্ষর করেছেন। পরবর্তীকালে, তিনি কোতোঁ স্পোর্টের হয়ে খেলেছেন। ২০১৯–২০ মৌসুমে, তিনি কোতোঁ স্পোর্ট হতে নাইজেরীয় ক্লাব আকওয়া ইউনাইটেডে যোগদান করেছেন।  ২০১১ সালে, এফালা ক্যামেরুন অনূর্ধ্ব-২০ দলের হয়ে ক্যামেরুনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত ক্যামেরুনের বয়সভিত্তিক দলের হয়ে খেলার পর, তিনি ২০১২ সালে ক্যামেরুনের হয়ে আন্তর্জাতিক পর্যায়ে অভিষেক করেছেন; ক্যামেরুনের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন জঁ এফালা কোমগেপ ১৯৯২ সালের ১১ই আগস্ট তারিখে ক্যামেরুনের এমফুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এফালা ক্যামেরুন অনূর্ধ্ব-২০ দলের হয়ে খেলার মাধ্যমে ক্যামেরুনের প্রতিনিধিত্ব করেছেন।  ২০১২ সালের ১৯শে ডিসেম্বর তারিখে, ২০ বছর, ৪ মাস ও ৮ দিন বয়সে, ডান পায়ে ফুটবল খেলায় পারদর্শী এফালা অ্যাঙ্গোলার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ক্যামেরুনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি অ্যাঙ্গোলা ১–০ গোলের ব্যবধানে জয়লাভ করেছিল। ক্যামেরুনের হয়ে অভিষেকের বছরে এফালা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্যামেরুন  ২০১২  ১  ০ ২০১৩  ১  ০ সর্বমোট  ২  ০  তথ্যসূত্র  বহিঃসংযোগ              বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:এমফুর ব্যক্তি বিষয়শ্রেণী:ক্যামেরুনীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:কোতোঁ স্পোর্ট ফুটবল ক্লাব গারুয়ার খেলোয়াড় বিষয়শ্রেণী:ইউনিয়ন মুভমঁ স্পোর্তিফ লুমের খেলোয়াড় বিষয়শ্রেণী:কানোন ইয়াউন্দের খেলোয়াড় বিষয়শ্রেণী:আকওয়া ইউনাইটেড ফুটবল ক্লাবের খেলোয়াড় বিষয়শ্রেণী:এলিট টুয়ের খেলোয়াড় বিষয়শ্রেণী:এলিট ওয়ানের খেলোয়াড় বিষয়শ্রেণী:নাইজেরিয়া পেশাদার ফুটবল লিগের খেলোয়াড় বিষয়শ্রেণী:ক্যামেরুনের আন্তর্জাতিক যুব ফুটবলার বিষয়শ্রেণী:ক্যামেরুনের অনূর্ধ্ব-২০ আন্তর্জাতিক ফুটবলার বিষয়শ্রেণী:ক্যামেরুনের আন্তর্জাতিক ফুটবলার বিষয়শ্রেণী:ক্যামেরুনীয় প্রবাসী ফুটবলার বিষয়শ্রেণী:নাইজেরিয়ায় ক্যামেরুনীয় প্রবাসী ক্রীড়াবিদ বিষয়শ্রেণী:নাইজেরিয়ায় প্রবাসী ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ক্যামেরুনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক
একটি হত্যাকাণ্ড একটি নির্দিষ্ট ঘটনা যা মানুষ হত্যার সাথে জড়িত, যদিও মানবতার বিরুদ্ধে অপরাধ হতে হবে এমন নয়। নিহতের সংখ্যা মাত্র কয়েক জন থেকে কয়েক লক্ষ হতে পারে। হত্যাকাণ্ডের সাধারণ কারণ হল একাধিক লোক সহিংসভাবে অন্য লোকেদের দ্বারা হত্যা করা হয়, যদিও হত্যাকাণ্ডের ইচ্ছাকৃততা এবং বৈধতা গণহত্যার বিপরীতে পার্থক্যকারী কারণ নয়।  বিষয়শ্রেণী:মানবাধিকার লঙ্ঘন বিষয়শ্রেণী:গণহত্যা সমূহ বিষয়শ্রেণী:ধরন অনুযায়ী হত্যা
ফজিলাতুন নেছা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  ফজিলাতুন নেছা বেগম ১৯৭৯ সালের দ্বিতীয় জাতীয় সংসদের মহিলা আসন-১২ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২য় জাতীয় সংসদের সংরক্ষিত মহিলা আসনের সদস্য
আতাউর রহমানবলতে যাদেরকে বোঝানো হতে পারে -   আতাউর রহমান –একজন বাংলাদেশী মঞ্চ ও টেলিভিশন অভিনেতা, মঞ্চ নির্দেশক এবং লেখক।  আতাউর রহমান (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  আতাউর রহমান (রাজনীতিবিদ) –একজন পাকিস্তানি রাজনীতিবিদ। পাকিস্তানের জাতীয় পরিষদের সদস্য।  আতাউর রহমান (গাইবান্ধার রাজনীতিবিদ) –বাংলাদেশি রাজনীতিবিদ ও গাইবান্ধা-৪ আসনের সাবেক সংসদ সদস্য।  আতাউর রহমান (কবি) –একজন ভাষা সৈনিক ও বাংলা একাডেমি সাহিত্য পুরস্কারপ্রাপ্ত কবি।   আরও দেখুন    আতাউর রহমান বাদশা মিয়া –পূর্ব পাকিস্তানের সাবেক জাতীয় পরিষদের সদস্য ছিলেন।  আতাউর রহমান মাজারভুঁইয়া –ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত।  আতাউর রহমান খান খাদিম –বাংলাদেশী শিক্ষাবিদ। তিনি ত্রিপুরার খড়গপুর গ্রামে জন্মগ্রহণ করেন।  আতাউর রহমান খান কায়সার –বাংলাদেশের একজন প্রখ্যাত রাজনীতিবিদ ও কূটনীতিবিদ।  আতাউর রহমান খান (শিক্ষাবিদ) –বাংলাদেশের একজন রাজনীতিবিদ ও কূটনীতিবিদ। বাংলাদেশী আলেমে দ্বীন, সাবেক সংসদ সদস্য ছিলেন।  আতাউর রহমান খান (টাঙ্গাইলের রাজনীতিবিদ) –টাঙ্গাইলের রাজনীতিবিদ।  আতাউর রহমান খান কায়সার – বাংলাদেশের একজন প্রখ্যাত রাজনীতিবিদ ও কূটনীতিবিদ।  আতাউর রহমান খান খাদিম – বাংলাদেশী শিক্ষাবিদ।  আতাউর রহমান খান (টাঙ্গাইলের রাজনীতিবিদ) –বাংলাদেশি রাজনীতিবিদ ও সংসদ সদস্য।  গাজী আতাউর রহমান –বাংলাদশের স্বাধীনতা সংগ্রামের একজন বীর মুক্তিযোদ্ধা এবং জাতীয় সমাজতান্ত্রিক দলের রাজনীতিবিদ।  সৈয়দ আতাউর রহমান –বাংলাদেশের একজন সরকারি কর্মকর্তা যিনি মৎস্য ও প্রাণিসম্পদ মন্ত্রণালয় ও শিক্ষা মন্ত্রণালয়ের সচিব ছিলেন।
কাইজার চৌধুরী (জন্ম:১৫ নভেম্বর ১৯৪৯) বাংলাদেশী লেখক,ব্যাংকার। ২০১৩ সালে শিশু সাহিত্যে অবদানের জন্য বাংলা একাডেমি সাহিত্য পুরস্কার পান।   শৈশব ও পড়ালেখা  ১৯৪৯ সালের ১৫ ই নভেম্বর ঢাকা জেলার মহুতটুলিতে গ্রামে জন্মগ্রহণ করেন। পৈত্রিক নিবাস মুন্সীগঞ্জ জেলার গজারিয়া উপজেলায়। তাঁর বাবা বাংলাদেশ ব্যাংকের সাবেক ডেপুটি গর্ভনর আমিনুল হক চৌধুরী, মা নূর-ই–আক্তার বানু গৃহিণী ছিলেন। ঢাকা বিশ্ববিদ্যালয় হতে অর্থনীতি বিষয়ে স্মাতক ও স্মাতকত্তোর ডিগ্রী অর্জন করেন। তার বোন অভিনয়শিল্পী মিতা চৌধুরী (১৯৫৮-২০২৩)।   কর্মজীবন  কাইজার চৌধুরী ১৯৭৫ সালে গ্রিন্ডলেজ ব্যাংকে যোগ দেওয়ার মাধ্যমে তাঁর ব্যাংকিং কর্মজীবন শুরু করেন।১৯৯৯ থেকে ২০০৪ সাল পর্যন্ত ওয়ান ব্যাংকের উপব্যবস্থাপনা পরিচালক হিসেবে দায়িত্ব পালন করেন।২০০৫ সালে এবি ব্যাংকে ব্যবস্থাপনা পরিচালক হিসেবে যোগ দেন। ২০১১ সালে এবি ব্যাংক লিমিটেডের প্রেসিডেন্ট ও ব্যবস্থাপনা পরিচালক হিসেবে নিয়োগ পেয়েছেন। বর্তমানে তিনি অবসরপ্রাপ্ত।   সাহিত্যকর্ম   ভূতের খোজে  স্বপনের মাউথ অর্গান  তুলি ও চিল  চোরাগঞ্জের গল্প  কিশোর সমগ্র ১  কিশোর সমগ্র ২  কিশোর সমগ্র ৪  কিশোর সমগ্র ৫  বিল্টু মামার আরেক কাণ্ড  শোভনের একাত্তর  পিচ্চির রাঙ্গামামু ও আমার গল্পের দৌড়  বিল্টু মামার ক্যামেরা  ঘটেছিল একাত্তর  অন্য কিশোর  ন্যাড়ার বাড়ির ভূত  চোর ডাকাতের গল্প  বিল্টু মামার সমগ্র  ভূতরে ডাকাত বনাম হারকিপটে বুড়া  একাত্তরের রুপকথা  তিন মূর্তির গল্প  একাত্তরের একদিন  আমাদের একাত্তর  পুরানো সেই ভূতের কথা  লালু এখন ভালো হয়ে গেছে  গল্প আর ছয়  চোরের গল্প ভুতের গল্প  গল্প আরও পাঁচ  সপ্ত ভুতের সপ্ত কাণ্ড  ছটা গল্পের ছটা  গায়ের নাম রুমঝুমুর  দশটা দশ রকম  ভূত আছে ভূত নেই  রাজুর নির্বাচিত বিড়ম্বনা  রাজুর নির্বাচিত বিড়ম্বনা-২  কিশোর মুক্তিযোদ্ধা সমগ্র-১  ভয় পায় ভুতেরাও  পাখির খুজে  বিল্টু মামার গাড়ি  বিল্টু মামার যত কাণ্ড  গোয়েন্দা সাজলো বিল্টু মামা  ভূত চেনা সহজ নয়  শহরে এক বাঘ এসেছিল  পাঁচ গল্প মজাদার  হাসির ছক্কা  হাতেখড়ি  রাজুর নবম বিড়ম্বনা  ছাপাখানায় ভূত  একাত্তরের ছেলেরা  ভয় আছে ভূতের ও  পুরোনো সেই ভূতের কথা  অভূতপূর্ব   পুরস্কার   বাংলা একাডেমি সাহিত্য পুরস্কার (২০১৩)  অগ্রণী ব্যাংক শিশু একাডেমী শিশুসাহিত্য পুরস্কার  চন্দ্রাবতী একাডেমী স্বর্নপদক  কবি আবু জাফর ওবায়েদুল্লাহ সাহিত্য পুরস্কার  ছোটদের কাগজ শিশু সাহিত্য পুরস্কার  সিটি আনন্দ আলো সাহিত্য পুরস্কার  আনন শিশু সাহিত্য পুরস্কার (২০১৮)   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাঙালি লেখক
মাওরি (),  নামেও পরিচিত ('ভাষা'), বা Te Reo Māori ('মাওরির ভাষা'), হল একটি পূর্ব পলিনেশিয়ান ভাষা যা মাওরি জনগণ, নিউজিল্যান্ডের মূল ভূখণ্ডের আদিবাসী জনগোষ্ঠী দ্বারা কথ্য। কুক দ্বীপপুঞ্জ মাওরি, তুয়ামোতুয়ান এবং তাহিতিয়ানের সাথে ঘনিষ্ঠভাবে সম্পর্কিত, এটি ১৯৮৭ সালে নিউজিল্যান্ডের অন্যতম সরকারী ভাষা হিসাবে স্বীকৃতি লাভ করে। ১৯৪৫ সাল থেকে ভাষার ভাষাভাষীদের সংখ্যা দ্রুত হ্রাস পেয়েছে, কিন্তু মাওরি-ভাষা পুনর্জাগরণের প্রচেষ্টা এই পতনকে ধীর করে দিয়েছে।  নিউজিল্যান্ডের ২০১৮ সালের আদমশুমারি রিপোর্ট করেছে যে প্রায় ১৯৬,০০০ মানুষ, বা নিউজিল্যান্ডের জনসংখ্যার ৪.০%, প্রতিদিনের জিনিস সম্পর্কে মাওরিতে কথোপকথন করতে পারে।    , ৫৫% মাওরি প্রাপ্তবয়স্করা ভাষার কিছু জ্ঞানের কথা জানিয়েছেন; এর মধ্যে ৬৪% বাড়িতে মাওরি ব্যবহার করে এবং প্রায় ৫০,০০০ লোক "খুব ভাল" বা "ভাল" ভাষায় কথা বলতে পারে।    তথ্যসূত্র    সূত্র      আরও পড়া    Benton, RA (1984)। "দ্বিভাষিক শিক্ষা এবং মাওরি ভাষার বেঁচে থাকা"। পলিনেশিয়ান সোসাইটির জার্নাল, 93(3), 247–266।  ।  Benton, RA (1988)। "নিউজিল্যান্ড শিক্ষায় মাওরি ভাষা"। ভাষা, সংস্কৃতি এবং পাঠ্যক্রম, 1(2), 75-83।     Benton, N. (1989)। "শিক্ষা, ভাষার অবক্ষয় এবং ভাষার পুনরুজ্জীবন: নিউজিল্যান্ডে মাওরির মামলা"। ভাষা এবং শিক্ষা, 3(2), 65-82।    ।  Benton, RA (1997)। মাওরি ভাষা: মৃত্যু বা পুনরুজ্জীবিত? . NZCER, ডিস্ট্রিবিউশন সার্ভিসেস, ওয়েলিংটন, নিউজিল্যান্ড।  Gagné, N. (2013)। শহরে মাওরি হওয়া: অকল্যান্ডে আদিবাসীদের দৈনন্দিন জীবন । ইউনিভার্সিটি অফ টরন্টো প্রেস।  ।  হোমস, জে. (1997)। "মাওরি এবং পাকেহা ইংরেজি: কিছু নিউজিল্যান্ড সামাজিক উপভাষা ডেটা"। সমাজে ভাষা, 26(1), 65-101।  ।    ।  Sissons, J. (1993)। "ঐতিহ্যের পদ্ধতিগতকরণ: একটি কৌশলগত সম্পদ হিসাবে মাওরি সংস্কৃতি"। ওশেনিয়া, 64(2), 97-116।  ।     স্মিথ, জিএইচ (2000)। "মাওরি শিক্ষা: বিপ্লব এবং রূপান্তরমূলক কর্ম"। কানাডিয়ান জার্নাল অফ নেটিভ এডুকেশন, 24(1), 57.  স্মিথ, জিএইচ (2003)। "শিক্ষা ও বিদ্যালয়ের রূপান্তরের জন্য আদিবাসী সংগ্রাম"। রুপান্তরকারী প্রতিষ্ঠান: আদিবাসীদের জন্য শিক্ষা এবং স্কুলিং পুনরুদ্ধার করা, 1-14।  স্পোলস্কি, বি. (2003)। "মাওরি পুনর্জন্ম পুনর্মূল্যায়ন"। সমাজে ভাষা, 32(4), 553–578।  ।    ।     বহিঃসংযোগ    মডার্ন টিচিং এইডস থেকে এনগাটা মাওরি-ইংরেজি ইংরেজি-মাওরি অভিধান ; বিভিন্ন বিকল্প দেয় এবং বাক্যাংশে ব্যবহার দেখায়।  তে আকা মাওরি-ইংরেজি, ইংরেজি-মাওরি অভিধান এবং সূচক, অনলাইন সংস্করণ  হার্বার্ট ডব্লিউ উইলিয়ামস দ্বারা মাওরি ভাষার একটি অভিধান, নিউজিল্যান্ড ইলেক্ট্রনিক টেক্সট কালেকশনে, তে পুহিকোতুহি ও আওতারোয়া  ঐতিহাসিক মাওরি সংবাদপত্রের সংগ্রহ  মাওরি ধ্বনিবিদ্যা   maorilanguage.net ভিডিও টিউটোরিয়াল সহ মাওরি ভাষার মূল বিষয়গুলি শিখুন৷  NZHistory-এ মাওরি ভাষা সপ্তাহ - মাওরি ভাষার ইতিহাস, ওয়াইটাঙ্গি মাওরি ভাষার দাবির চুক্তি এবং প্রতিটি নিউজিল্যান্ডবাসীর জানা উচিত এমন 100 শব্দ অন্তর্ভুক্ত করে  Huia Publishers, ক্যাটালগে রয়েছে তিরোহিয়া কিমিহিয়া বিশ্বের প্রথম মাওরি একভাষিক অভিধান যা শিক্ষার্থীদের জন্য  মাওরি উন্নয়ন মন্ত্রকের তে পুনি কোকিরি থেকে মাওরি ভাষা সম্পর্কে প্রকাশনা   Te Reo Maori শব্দ তালিকা ইংরেজি অনুবাদ সহ সাধারণভাবে ব্যবহৃত মাওরি শব্দের একটি শব্দকোষ  মাওরির সামগ্রীগুলি প্যারাডিসেক দ্বারা রক্ষিত ওপেন এক্সেস আর্থার ক্যাপেল সংগ্রহে ( AC1 এবং AC2 ) অন্তর্ভুক্ত করা হয়েছে।  বিষয়শ্রেণী:পলিনেশীয় ভাষা বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:মাওরি ভাষা